cyanic-selkie/wikianc huggingface dataset:
কেনিয়া
পরবর্তী ইতিহাস
কেনিয়ায় ১৯৫৭ সালে প্রথম সরাসরি নির্বাচন অনুষ্ঠিত হয়। বৃটিশরা চেয়েছিল মধ্যপন্থী আফ্রিকানদের হাতে মতা হস্তান্তর করতে। কিন্তু জুমু কেনিয়াত্তার দল কেনিয়া আফ্রিকান ন্যাশনাল ইউনিয়ন বা কানু ১৯৬৩ সালের ১২ ডিসেম্বর দেশটি স্বাধীন হওয়ার কিছুদিন আগে সরকার গঠন করে। স্বাধীনতার দিনটিতেই তারা দেশটির প্রথম সংবিধান রচনা করে। কেনিয়া স্বাধীন হওয়ার এক বছর পর দ্য রিপাবলিক অব কেনিয়া ঘোষিত হয়। জুমু কেনিয়াত্তা হন দেশটির প্রথম প্রেসিডেন্ট। ১৯৭৮ সালে তার মৃত্যুর পর ড্যানিয়েল আরাপ মই প্রেসিডেন্ট হন। তখন দেশটিতে একদলীয় শাসন চলতে থাকায় নির্বাচনে তার বিরোধিতা করার কেউ ছিল না। ১৯৯২ সালের নির্বাচনের সময় অবশ্য কেনিয়া একদলীয় শাসন থেকে বের হয়ে আসে। কিন্তু সেবার ও তার পরের বার অর্থাৎ ১৯৯২ ও ১৯৯৭ সালের নির্বাচনে ড্যানিয়েল আবারো নির্বাচিত হন। তবে ২০০২ সালে সাংবিধানিকভাবেই তার প্রেসিডেন্ট হওয়ার পথ রূদ্ধ হয়ে যায়। এরপর ক্ষমতায় আসেন ‘ন্যাশনাল রেইনবো কোয়ালিশন’ বা নার্কের মাওয়াই কিবাকি।
সংস্কৃতি
বিচিত্র সংস্কৃতির কেনিয়াতে কেনিয়ার আদিবাসীরা বিশ্বাস করে কেনিয়া প্রভুর বিশ্রামের স্থান। ভিন্ন বৈচিত্রের সংস্কৃতি, বিশাল বনভূমি, সমৃদ্ধ বনাঞ্চল সব মিলিয়েই কেনিয়া। সেই সাথে তো রয়েছে মাসাইদের গা ভরা উল্কি ও জমকালো সাজ। এবার এই বৈচিত্র্যভরা কেনিয়াকে নিয়েই দেশ পরিচিতির আলোচনা
এক নজরে কেনিয়া : দেশের নাম- কেনিয়া। অফিসিয়াল নাম - দ্য রিপাবলিক অব কেনিয়া। রাজধানী- নাইরোবি। ভাষা- সুয়াহিলি ও ইংরেজি। সরকার ব্যবস্থা - আধা প্রেসিডেন্ট শাসিত প্রজাতন্ত্র। আয়তন- ৫৮০,৩৬৭ বর্গ কিলোমিটার। লোকসংখ্যা- ৪১,০৭০,৯৩৪ জন (২০১১ সালের শুমারী অনুযায়ী)। জনসংখ্যার ঘনত্ব - প্রতি বর্গকিলোমিটারে ৬৭.২ জন।মাথাপিছু আয়- ১,৭২৫ মার্কিন ডলার। স্বাধীনতা- ১২ ডিসেম্বর ১৯৬৩ (ব্রিটেন থেকে)। প্রজাতন্ত্র ঘোষণা - ১২ ডিসেম্বর ১৯৬৪। মাথাপিছু আয়- ১,৭২৯ ডলার (২০০৯ সালের হিসেব অনুযায়ী) মুদ্রার নাম- কেনিয়ান শিলিং। ইন্টারনেট ডোমিং- .শব। কলিং কোড- +২৫৪
দ্য রিপাবলিক অব কেনিয়া পূর্ব আফ্রিকার একটি দেশ। ভারত মহাসাগরের পাশে অবস্থিত কেনিয়ার সীমান্ত সোমালিয়া ঘিরে রেখেছে উত্তরপূর্ব দিক থেকে। এছাড়া ইথিওপিয়া রয়েছে উত্তরে, আর উগান্ডা ও সুদান আছে উত্তরপশ্চিম দিক ঘিরে। পশ্চিম দিকে রয়েছে লেক ভিক্টোরিয়া। আর তানজানিয়ার অবস্থান দণিপশ্চিমে। কেনিয়ার উল্লেখযোগ্য দিক এর বিশাল বনভূমি। এই বনভূমিতে রয়েছে হাজার হাজার প্রজাতির পশুপাখি। কেনিয়ার রাজধানী হচ্ছে নাইরোবি। ৫ লাখ ৮০ হাজার বর্গকিলোমিটারের দেশটির জনসংখ্যা খুব বেশি নয়। মাত্র ৪১ মিলিয়ন। তবে জনসংখ্যা কম হলেও কেনিয়াতে রয়েছে অন্তত চল্লিশটি পৃথক পৃথক আদিবাসী গোষ্ঠী। আফ্রিকার দ্বিতীয় সর্বোচ্চ পর্বতশিখর ‘মাউন্ড কেনিয়া’ থেকেই কেনিয়া নামটি নেয়া হয়েছে। কেনিয়া শব্দটি মূলত এসেছে কিরিনইয়াগা, কিরিনইয়া এবং কীনইয় শব্দ থেকে। ইংরেজিতে এগুলোর অর্থ হচ্ছে ‘গড’স রেস্টিং প্লেস’ বা প্রভুর বিশ্রাম নেয়ার জায়গা। কেনিয়ার আদিবাসীরা বিশ্বাস করতো এই পর্বত খুবই নিরাপদ এবং পবিত্র স্থান। প্রাগৈতিহাসিক যুগে ‘মাউন্ট কেনিয়া’র অগ্নুৎপাতের ফলে কেনিয়া সৃষ্টি হয়। আর তখন থেকেই এর মূল আদিবাসী কিকুইয়ুরা এ অঞ্চলে বসবাস করতে শুরু করে। ১৯ শতকে জার্মান শাসক লুদউইক কার্প কেনিয়ার বর্তমান নামকরণটি করেন।
রাজনীতি
প্রেসিডেন্ট শাসিত গণতান্ত্রিক প্রজাতন্ত্র হচ্ছে কেনিয়া। এখানে রাষ্ট্রপতি একাধারে দেশ ও সরকারপ্রধান। এখানে বহুদলীয় রাজনীতি বিদ্যমান। সরকার দেশের নির্বাহী ক্ষমতা চর্চা করে থাকে। আর সরকার ও পার্লামেন্টের হাতে আইনের ক্ষমতা ন্যাস্ত। বিচারবিভাগ প্রশাসন ও আইন বিভাগ থেকে স্বাধীন হয়েই কাজ করে থাকে। ১৯৯৭ কিছু আইনের মাধ্যমে দেশটি গণতান্ত্রিক যুগে প্রবেশ করতে শুরু করে।
জলবায়ু
আয়তনের দিক থেকে কেনিয়া বিশ্বের ৪৭তম বৃহত্তম রাষ্ট্র। এর আয়তন ৫৮০,৩৬৭ বর্গ কিলোমিটার। ভারত মহাসাগরের পাশ থেকে শুরু হওয়া নিম্ন সমতলভূমি ধীরে ধীরে উচু হয়ে পৌঁছে গেছে দেশটির মাঝখানে। বিস্তৃত এই উচ্চভূমি আবার দেশটির উর্বর মালভূমি গ্রেট রিফ ভ্যালি দ্বারা দ্বিখণ্ডিত হয়ে গেছে। কেনিয়ার উচ্চভূমিগুলোকে আফ্রিকার অন্যতম সফল কৃষি উৎপাদক এলাকা হিসেবে গণ্য করা হয়। আর দেশটির অন্যতম পরিচায়ক মাউন্ট কেনিয়া আফ্রিকার দ্বিতীয় সর্বোচ্চ স্থান হিসেবে পরিচিত। এটির উচ্চতা ৫,১৯৯ মিটার। আফ্রিকার সর্বোচ্চ স্থান তাঞ্জানিয়ায় অবস্থিত মাউন্ট কিলিমাঞ্জারো দেখা যায় কেনিয়ার দণি দিক থেকে। দেশটির জলবায়ু গ্রীষ্মমণ্ডলীয় আবহাওয়া ধারণ করে থাকে। কেনিয়ার উপকূলীয় এলাকার জলবায়ু বেশ গরম ও আর্দ্র। দেশটির উত্তর ও উত্তরপূর্ব দিকের জলবায়ু আবার বেশ শুষ্ক। এখানে মার্চ থেকে মে মাস পর্যন্ত প্রচুর বৃষ্টিপাত হয়। আর অক্টোবর ও নভেম্বরে হয় মাঝামাঝি আকারের বৃষ্টি। এ সময় দেশটির তাপমাত্রা পুরোটাই থাকে বেশ উচ্চ পর্যায়ে। কেনিয়াতে প্রায় সারা বছরই সূর্যালোক পাওয়া যায়। দেশটির রাত ও সকাল বেশ ঠাণ্ডা। আর বাকিটা সময় বেশ গরম। এপ্রিল-জুন দেশটিতে বিরাজ করে বর্ষা মৌসুম। এ সময় বেশ বৃষ্টিপাত হয়। আর বেশিরভাগ সময়ই বৃষ্টিপাত হয় দুপুর ও সন্ধ্যায়। দেশটির সবচেয়ে গরমের সময় হচ্ছে ফেব্রুয়ারি থেকে মার্চ এবং সবচেয়ে ঠান্ডার সময় হচ্ছে জুলাই থেকে আগস্ট
বনভুমি
বন্যপশুদের অন্যতম বৃহৎ আবাসভুমি কেনিয়া। এটি নীল ওয়াইল্ডবিস্টের জন্য বিখ্যাত। কিন্তু ইদানীং বছরে প্রায় আড়াই লাখ ওয়াইল্ডবিস্ট ধ্বংস হচ্ছে। আফ্রিকার বড় পাঁচটি পশুর বড় আবাসস্থলও এই কেনিয়া। সিংহ, চিতা, মহিষ, গণ্ডার ও হাতি তো রয়েছেই, এর পাশাপাশি অন্যান্য বন্য পশু ও পাখি দেশটিতে প্রচুর পরিমাণে দেখতে পাওয়া যায়। জুন থেকে সেপ্টেম্বরের মধ্যে লাখ লাখ পশু নিজ নিজ স্থান বদল করে। এটি চলচ্চিত্র নির্মাতাদের জন্য একটি আকর্ষণীয় বিষয়।
প্রদেশ, জেলা এবং বিভাগ
কেনিয়াতে প্রদেশ রয়েছে ৮টি। প্রত্যেক প্রদেশে রয়েছে প্রেসিডেন্ট মনোনীত একজন প্রাদেশিক কমিশনার। ১৯৯৯ সালের হিসাবে সেখানে জেলা রয়েছে ৬৯টি। দেশটির রাজধানী নাইরোবি একটি পূর্ণ প্রদেশের মর্যাদা ভোগ করে। সরকার প্রদেশ ও জেলা প্রশাসনগুলোর তত্ত্বাবধান করে থাকে। দেশটির বড় বড় শহর হচ্ছে নাইরোবি, মোম্বাসা, কিসুমু, নাকুরু এবং এল্ডোরেট।
অর্থনীতি
থাম্ব|417x417পিক্সেল|কেনিয়া বাণিজ্যিক ব্যাংক (ডানদিকে) কেনিয়ার অর্থনীতি বাজারকেন্দ্রিক। তবে সেখানে সরকারি বিনিয়োগের পাশাপাশি স্বাধীন বিনিয়োগ ব্যবস্থাও বিদ্যমান। এই দেশটি মূলত পূর্ব এবং মধ্য আফ্রিকার বাণিজ্য, যোগাযোগ এবং পরিবহনের জংশন হিসেবে কাজ করছে থাকে। মে ২০১০ সালে এ বছরের জন্য ৪-৫% জিডিপির প্রত্যাশা করা হয়েছে। দেশটির পর্যটন, টেলিযোগাযোগ, পরিবহন, অবকাঠামো নির্মাণ এবং কৃষির উন্নয়নের ফলে এ প্রত্যাশা ব্যক্ত করা হয়।
বিদ্যুৎ
বিদ্যুতের প্রয়োজন মেটাতে কেনিয়াতে রয়েছে কয়েকটি জলবিদ্যুৎ প্রকল্প। এছাড়া উপকূলে নাইরোবির কাছাকাছি অঞ্চলে তেলনির্ভর একটি বিদ্যুত প্রকল্প রয়েছে। এরপরও দেশটি তাদের ঘাটতি বিদ্যুতের মোকাবিলায় উগান্ডা থেকে বিদ্যুত আমদানি করে থাকে। ফলে এখানে পানির খুব বেশি ঘাটতি না হলে দেশটি বিদ্যুত সঙ্কটের মুখে পড়ে না।
জনপ্রকৃতি
কেনিয়ার জনসংখ্যা বিগত কয়েক দশকে উল্লেখযোগ্য হারে বেড়েছে। ফলে দেশটির জনসংখ্যার একটি বড় সংখ্যাই হচ্ছে তরুণ ও যুবক। দেশটির আদমশুমারীতে দেখা গেছে জনসংখ্যার ৭৩ শতাংশ নাগরিকের বয়স অনূর্ধ্ব ৩০। গত আশি বছরে কেনিয়ার জনসংখ্যা ২.৯ মিলিয়ন থেকে ৩৯ মিলিয়নে গিয়ে দাঁড়িয়েছে। কেনিয়া মূলত নানা ধরনের আদিবাসীদের মিলনস্থল। অধিকাংশ কেনিয়ানই ইংরেজি ও সোয়াহিলি ভাষায় কথা বলতে পারে। দেশটির জনগণের বিরাট একটি অংশ তাদের আদিবাসি ভাষায় কথা বলে থাকে। আদিবাসিদের হিসেব করতে গেলে যা পাওয়া যাবে, তা হল- কিকুয়ু ২২%, লুহইয়া- ১৪%, লউ ১৩%, ক্যালেজিন ১২%, কাম্বা ১১%, কিসি ৬%, মেরু ৬%,অন্যান্য আফ্রিকান ১৫%, আফ্রিকার বাইরের জনগণ রয়েছে ১%।
শিক্ষা
কেনিয়ার শিক্ষাব্যবস্থা মূলত তিনভাগে বিভক্ত। প্রাথমিক, মাধ্যমিক ও কলেজ পর্যায়ে। প্রাথমিক পর্যায়ের আগের শিক্ষা ৩ বছর মেয়াদী। প্রাথমিক ৮ বছর, মাধ্যমিক ৪ বছর এবং কলেজ বা বিশ্ববিদ্যালয় পর্যায় হচ্ছে ৪ থেকে ৬ বছরের। প্রত্যেকটি স্তরের শেষেই পাবলিক পরীক্ষা অনুষ্ঠিত হয়। দেশটিতে সরকারি স্কুলের পাশাপাশি অনেক বেসরকারি স্কুলও রয়েছে। এছাড়াও দেশটিতে আন্তর্জাতিক কিছু প্রতিষ্ঠানের শাখাও রয়েছে। ২০০৩ সালে সরকার প্রাইমারী শিক্ষাকে অবৈতনিক করে। ফলে প্রাথমিক পর্যায়ে ছাত্রসংখ্যা বেড়ে যায় ৭০ শতাংশ। কিন্তু মাধ্যমিক বা কলেজ পর্যায়ে সে হারে শিক্ষার্থী বাড়েনি। কারণ সে ক্ষেত্রে পড়ালেখার জন্য প্রচুর অর্থ ব্যয় করতে হয়। তবে আশার কথা হচ্ছে সরকারের প থেকে ২০০৮ সাল থেকে মাধ্যমিক শিক্ষার্থীদের ক্ষেত্রেও বড় অঙ্কের ভর্তুকি দেয়ার ঘোষণা দেয়া হয়েছে।
সংস্কৃতি
কৃষ্টি-কালচারের জন্য কেনিয়া একটি আদর্শ স্থান। এখানে অবস্থান করা প্রত্যেকটি গোষ্ঠীই তাদের নিজ নিজ স্বকীয়তা বজায় রেখে নিজেদের সংস্কৃতি, ধর্ম পালন করে চলছে। বলতে গেলে বিশ্বে কেনিয়ার পরিচিতির অন্যতম একটি মাধ্যমই হচ্ছে তাদের এই সংস্কৃতি। আফ্রিকা মানেই যেখানে ভিন্ন ভিন্ন বৈচিত্র্যময় সংস্কৃতি, সেখানে কেনিয়াও এর বাইরে নয়। দেশটির পুরো অংশ জুড়েই ছড়িয়ে ছিটিয়ে এদের অবস্থান। মাসাইরা তাদের শরীরের উপরের অংশে অসংখ্য উল্কি ও অলংকারে সাজাতে পছন্দ করে, যা এখন বিশ্বের অনেক স্থানেই ফ্যাশন হিসেবে ব্যবহৃত হচ্ছে। এছাড়া কেনিয়াতে মিউজিক, টিভি ও থিয়েটারেরও ব্যাপক প্রাধান্য রয়েছে। ধর্ম ধর্ম বিশ্বাসের দিক দিয়ে কেনিয়ার অধিকাংশ নাগরিকই খৃস্টান। এছাড়া অন্যান্য ধর্মের লোকও রয়েছে কিছু কিছু। পরিসংখ্যান আকারে এর হিসাবটি হলো- প্রেটেস্ট্যান্ট খৃস্টান ৪৫%, রোমান ক্যাথেলিক ৩৩%, মুসলমান ১০%, সনাতন ১০% এবং অন্যান্য ২%।
কেনিয়ার সামরিক বাহিনী
কেনিয়াতে ২০০৪ সালে স্থল, নৌ ও বিমানবাহিনীতে সদস্যসংখ্যা ছিল যথাক্রমে ২০ হাজার, ১,৬২০ এবং আড়াই হাজার। সামরিক বাহিনীতে যোগদান বাধ্যতামূলক নয়। কেনিয়ার সামরিক বাহিনী রাজনীতিতে তেমন প্রভাব রাখে না।
লি মারভিন
লি মারভিন (Lee Marvin; জন্ম: ১৯ ফেব্রুয়ারি ১৯২৪ - ২৯ আগস্ট ১৯৮৭) ছিলেন একজম মার্কিন অভিনেতা। ভিন্নধর্মী কণ্ঠ ও অকালপক্ক সাদা চুলের জন্য পরিচিত মারভিন শুরুর দিকে পার্শ্ব অভিনেতা, বিশেষ করে খলনায়ক, সেনা কর্মকর্তা বা অন্যান্য পার্শ্ব চরিত্রে অভিনয় করতেন। তার প্রথম উল্লেখযোগ্য টেলিভিশন কর্ম ছিল এনবিসির অপরাধমূলক ধারাবাহিক এম স্কোয়াড (১৯৫৭-১৯৬০)-এ গোয়েন্দা লেফটেন্যান্ট ফ্র্যাংক ব্যালিঞ্জার চরিত্রে অভিনয়।
চাম্বা রুমাল
চাম্বা রুমাল হল একটি সূচিকর্ম হস্তশিল্প যা একসময় চাম্বা রাজ্যের সাবেক শাসকদের পৃষ্ঠপোষকতায় প্রসারিত হয়েছিল। বিশদ নকশা সহ উজ্জ্বল এবং আনন্দদায়ক রঙের মিশ্রণ থাকায় বিবাহের সময় এটি একটি সাধারণ উপহারের জিনিস হিসাবে বিবেচিত হত।
লি মারভিন
তিনি ১৯৬৪ সালে দ্য কিলার্স চলচ্চিত্রে অভিনয় করে শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। ক্যাট বলো (১৯৬৫) চলচ্চিত্রে তার দ্বৈত চরিত্রে অভিনয়ের জন্য তিনি সর্বাধিক প্রসিদ্ধ। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, ন্যাশনাল বোর্ড অব রিভিউ পুরস্কার, বাফটা পুরস্কার ও রৌপ্য ভাল্লুক অর্জন করেন।
চাম্বা রুমাল
এই পণ্যটি বাণিজ্য সম্পর্কিত বৌদ্ধিক সম্পত্তি অধিকার (টিআরআইপিএস) চুক্তির ভৌগোলিক নির্দেশকের আওতায় সুরক্ষার জন্য নিবন্ধিত হয়েছে। ২২ শে জানুয়ারী ২০০৭ এ, ভারত সরকারের জিআই আইন ১৯৯৯ এর অধীনে এটি "চাম্বা রুমাল" হিসাবে তালিকাভুক্ত হয়েছিল, আবেদন নম্বর ৭৯ মারফৎ বস্ত্র এবং বস্ত্র সামগ্রীর বিষয়শ্রেণী ২৪ এর অধীনে পেটেন্টস ডিজাইনার এবং ট্রেডমার্কের নিয়ামক জেনারেল দ্বারা নিবন্ধকরণ নিশ্চিত করা হয়েছে।
লি মারভিন
প্রারম্ভিক জীবন
মারভিন ১৯২৪ সালের ১৯শে ফেব্রুয়ারি নিউ ইয়র্ক সিটিতে জন্মগ্রহণ করেন। তার পিতা লামন্ট ওয়াল্টম্যান মারভিন ছিলেন একজন বিজ্ঞাপন নির্বাহী এবং পরে নিউ ইয়র্ক অ্যান্ড নিউ ইংল্যান্ড অ্যাপল ইনস্টিটিটের প্রধান। তার মাতা কোর্টনি ওয়াশিংটন (প্রদত্ত নাম: ডেভিজ) ছিলেন ফ্যাশন ও সৌন্দর্য বিষয়ক লেখক ও সম্পাদক।
চাম্বা রুমাল
ইতিহাস
সব থেকে প্রাচীন এই ধরনের রুমালের খবর পাওয়া গেছে ১৬শ শতাব্দীতে গুরু নানকের বোন বেবে নানকীর তৈরি একটি রুমাল, যেটি এখন হোশিয়ারপুর গুরুদুয়ারায় সংরক্ষিত আছে। লন্ডনের ভিক্টোরিয়া অ্যালবার্ট যাদুঘরে একটি রুমাল রয়েছে যেটি রাজা গোপাল সিংহ ১৮৮৩ সালে ব্রিটিশকে উপহার দিয়েছিলেন এবং তাতে মহাকাব্য মহাভারতের কুরুক্ষেত্র যুদ্ধের একটি সূচিকর্ম দৃশ্য রয়েছে। তবে, ১৭শ শতাব্দী থেকে চাম্বার (বর্তমানে হিমাচল প্রদেশের অংশ) রাজপরিবারের মহিলারা, রাজপরিবারের সদস্য সহ তাঁদের কন্যাদের বিবাহের উপহার বা যৌতুকের অংশ হিসাবে রুমালে সূচিকর্মে করতেন।
রুমালগুলি খুব সূক্ষ্ম হাতে তৈরি রেশম ব্যবহার করে বর্গক্ষেত্র এবং আয়তক্ষেত্রের জ্যামিতিক আকারে তৈরি করা হত, সেগুলি পাঞ্জাব থেকে বা বাংলার মসলিন কাপড় থেকে পাওয়া যেত। শিয়ালকোট (পাকিস্তানে), অমৃতসর এবং লুধিয়ানায় উৎপাদিত রেশমের তৈরি সুতোর সাহায্যে মহিলারা অত্যন্ত আলংকারিক নিদর্শন তৈরি করতেন। দোহারা টাঁকা বা ডাবল সাটিন সেলাই নামে অভিহিত সূচিকর্ম কৌশলে কাপড়ের উভয় দিকেই বৈশিষ্ট্যপূর্ণ অভিন্ন নকশা তৈরি হত, যেগুলি ১০ ফুট এবং আরও বেশি দূরত্ব থেকেও আকর্ষণীয় লাগত। দোহার টাঁকা পদ্ধতিটি কাশ্মীরের একটি ঐতিহ্য, যেটি বশোলী এবং চাম্বায় গৃহীত হয়েছিল, তবে মুঘল চিত্রশিল্পের চাম্বা ক্ষুদ্র চিত্রশিল্প থেকে বিষয়বস্তু গ্রহণ করে এগুলিকে উন্নত করা হয়েছিল; এই শিল্প রীতি ১৮ এবং ১৯ শতকের সময় উন্নতি লাভ করেছিল। মুঘল সাম্রাজ্য পতনের পরে, এই নৈপুণ্যের অনেক দক্ষ শিল্পী হিমাচল প্রদেশের পার্বত্য অঞ্চলে চলে গিয়েছিল। চাম্বার রাজা উমেদ সিং এইসব শিল্পীদের পৃষ্ঠপোষকতা করেছিলেন। এই শিল্পীরা সূচিকর্ম করার জন্য কাপড়ের ওপর সূক্ষ্ম কাঠকয়লা ব্যবহার করে নকশার রূপরেখা ফুটিয়ে তুলত এবং উপযুক্ত রঙের সুতো ব্যবহার করার পরামর্শও দিত। সূচিকর্মের নকশাগুলি হত মহাকাব্য মহাভারতের কৃষ্ণের রাস লীলার পৌরাণিক বিষয়, এবং রামায়ণের বিষয় বা বিবাহ এবং শিকারের মত বিষয়। বিষয়বস্তুর মধ্যে গীতগোবিন্দম্, ভাগবত পুরাণ বা কেবল রাধাকৃষ্ণ এবং শিব-পার্বতীকে নিয়ে ঘটনাক্রমও অন্তর্ভুক্ত হত। চাম্বার রং মহলে করা ফ্রেস্কো থেকেও অনুপ্রেরণা নেওয়া হত। মহিলারা তারপর সূচিকর্মটি সম্পাদন করত। ১৯ শতকের গোড়ার দিকে, যখন মহারাজা রঞ্জিত সিং পাঞ্জাব পার্বত্য রাজ্য শাসন করেছিলেন, তখন শিখ চিত্রশৈলীও চাম্বার রুমালকে প্রভাবিত করেছিল।
লি মারভিন
দ্বিতীয় বিশ্বযুদ্ধ
মারভিন ১৯৪২ সালের ১২ই আগস্ট ১৮ বছর বয়সে স্কুল ত্যাগ করে মার্কিন যুক্তরাষ্ট্রের মেরিন কর্পস রিজার্ভে তালিকাভুক্ত হন। তিনি দ্বিতীয় বিশ্বযুদ্ধে প্যাসিফিক থিয়েটারে ৪র্থ মেরিন বিভাগে কর্মরত ছিলেন। "আই" কোম্পানি, তৃতীয় ব্যাটলিয়ন, ২৪তম মেরিন, ৪র্থ মেরিন বিভাগের সদস্য হিসেবে কর্মরত থাকাকালীন তিনি ১৯৪৪ সালের ১৮ই জুন সাইপানের যুদ্ধে মাউন্ট টপোচাউয়ে এক আক্রমণে আহত হন। তিনি একটি মেশিন গানের গুলিতে আঘাতপ্রাপ্ত হন, যা তার সায়াটিক নার্ভে আঘাত করে এবং পরে তিনি এক স্নাইপারের গুলিতে পায়ে আঘাতপ্রাপ্ত হন। এক বছর চিকিৎসা গ্রহণের পর তিনি ১৯৪৫ সালে ফিলাডেলফিয়ায় প্রাইভেট ফার্স্ট ক্লাস পদ হতে অব্যহতি নেন।
ভোল্‌ফগাং পাউলি
কর্মজীবন
তিনি পাউলির বর্জন নীতির আবিষ্কারক হিসাবে বিখ্যাত হয়ে আছেন। ১৯২৫ সালে করা তার এই কাজের জন্য, ১৯৪৫ সালে তিনি পদার্থবিজ্ঞানে নোবেল পুরস্কার লাভ করেন। তেজস্ক্রিয়তার একটি গুরত্বপুর্ণ দিক বিটার অবক্ষয় নিয়ে কাজ করতে গিয়ে তিনি নতুন কণা নিউট্রিনো -র প্রস্থাবও করেন। ১৯৪৬ সালে আমেরিকার নাগরিকত্ব লাভ করেন।
নাগিব মাহফুজ
থাম্ব|১৯৬০ এর দশকে মাহফুজ নাগিব মাহফুজ(نجيب محفوظ) (জন্ম: ডিসেম্বর ১১, ১৯১১ - মৃত্যু: আগস্ট ৩০, ২০০৬) নোবেল বিজয়ী মিশরীয় সাহিত্যিক। নাগিব মাহফুজ ১৭ বছর বয়স থেকে লেখালেখি শুরু করেন। ১৯৩৯ সালে তার প্রথম উপন্যাস প্রকাশিত হয়। জীবদ্দশায় ৩০টি উপন্যাস লিখেলও ১৯৫৫ থেকে ১৯৫৭ সালের মধ্যে প্রকাশিত কায়রো ট্রিলজি তাকে আরব সাহিত্যের এক অনন্য উচ্চতায় তুলে ধরেন। এতে তিনি ইংরেজ শাসন থেকেমুক্ত হওয়ার সময়কালে মিশরের ঐতিহ্যবাহী শহুরে জীবনধারা ফুটিয়ে তোলেন । এ উপন্যাসের স্বীকৃতি স্বরূপ তিনি ১৯৮৮ সালে সাহিত্যে নোবেল পুরস্কার পান। নাগিব মাহফুজের উপন্যাসের প্রায় অর্ধেকেরও বেশীর চলচ্চিত্রায়ন হয়েছে। উপন্যাসের পাশাপাশি তিনি ১০০ টিরও বেশি ছোটগল্প রচনা করেছেন। এগুলির বেশীর ভাগই পরে ইংরেজিতে অনুদিত হয়েছে।
প্রাথমিক জীবন ও শিক্ষা
নাগিব মাহফুজ মধ্যবিত্ত মুসলিম পরিবারে জন্মগ্রহণ করেন। তার পরিবার কঠোর ইসলামি অনুশাসন মেনে চলত। তিনি একজন লেখক হবেন তা কল্পনাতেও ভাবেন নি।" মাত্র সাত বছর বয়সে তিনি মিশরীয় বিপ্লবে ১৯১৯ অংশ গ্রহণ করেন। তার উপর একটি বড় প্রভাব পরে। ব্রিটিশ সৈন্যদের তিনি খুব কাছ থেকে প্রায়ই বিক্ষোভকারী ঈমানদার নারী ও পুরুষদের উপর অগ্নিসংযোগ করতে দেখেন। তার প্রথম দিকের বছর গুলোতে, মাহফুজ নিষ্পাপ নিষ্কলঙ্ক ও হাফিজ নাজিব দ্বারা প্রভাবিত হয়েছিলেন। তার মাধ্যমিক পরীক্ষার পরে, তিনি দর্শন বিভাগে ১৯৩০ সালে ভর্তি হন মিশরীয় বিশ্ববিদ্যালয় (বর্তমানে কায়রো বিশ্ববিদ্যালয়)। ১৯৩৪ সালে স্নাতক ডিগ্রি অর্জন করেন। এর পর ১৯৩৬ সালে দর্শনের গবেষণা কাজে একটি বছর অতিবাহিত করেন। পরে তিনি গবেষণা পরিত্যাগ করেন এবং একটি পেশাদার লেখক হয়ে যান। মাহফুজ তারপর আল-রিসালায়ের জন্য একজন সাংবাদিক হিসেবে কাজ করেন, এবং এল-হিলাল এবং আল-আহরাম ছোটোগল্প লিখতে অবদান রাখেন।
ওব নদী
ওব নদী (রুশ: Обь) রাশিয়ার সাইবেরিয়ার পশ্চিম অংশের একটি নদী। এটি রাশিয়ার ৪র্থ বৃহত্তম নদী। নদীটি দক্ষিণ-পশ্চিম সাইবেরিয়ার আলতাই পর্বতমালার উত্তর ঢালে, মঙ্গোলিয়ার সাথে রাশিয়ার সীমান্তে, উৎপত্তি লাভ করেছে। ৩,৬৮০ কিলোমিটার দীর্ঘ নদীটি প্রথমে উত্তর-পশ্চিম দিকে প্রবাহিত হয়েছে এবং প্রধান উপনদী ইর্তিশ নদীর সাথে মিলিত হবার পর উত্তর দিকে প্রবাহিত হয়ে উত্তর মহাসাগরের বাহু ওব উপসাগরে পতিত হয়েছে। ওব নদীবিধৌত এলাকার আয়তন প্রায় ২৬ লক্ষ বর্গকিলোমিটার। নদীটি প্রধানত কাঠ এবং শস্য পরিবহনে ব্যবহার করা হয়। তবে শীতকালে বরফ জমে পরিবহন বাধাগ্রস্ত হয়। ওবের উৎসের কাছে নদীতীরে কিছু শিল্পশহর এবং একটি জলবিদ্যুৎ প্রকল্প আছে। ওব-ইর্তিশ নদীর মিলিত নদীব্যবস্থার দৈর্ঘ্য প্রায় ৫৪১০ কিলোমিটার।
ওস্তিয়াকদের কাছে নদীটি আস, ইয়াগ, কোলতা' ও ইয়ামা নামে, সামুইদদের কাছে কোলতা বা কুয়ে নামে, এবং সাইবেরীয় তাতারদের কাছে এটি ওমর বা উমর নামে পরিচিত।
অবনীত কৌর
অবনীত কৌর হলেন ভারতীয় টেলিভিশন ও সিনেমা অভিনেত্রী এবং নৃত্যশিল্পী। কৌর অক্টোবর ২০০১ সালে পাঞ্জাবের জলন্ধরে জন্ম গ্রহণ করেন। ডান্স ইন্ডিয়া ডান্স এর প্রতিযোগী হিসেবে কৌর তার জীবন শুরু করে। সে আরো একটি নাচের অনুষ্ঠানে অংশ নেয় যার নাম "ডান্স কে সুপারস্টার"। কৌর অভিনয়ে অভিষেক করে "মেরি মা" ধারাবাহিকে ঝিলমিল হিসেবে অভিনয়ের মাধ্যমে। তারপর সে একটি কৌতুক ধারাবাহিক "তেরে হে মেরে হে" এর অংশ ছিল। জুন ২০১২ তে, সে "ঝালাক দিখলা জা" এর পঞ্চম আসরে অংশ নেয়। কৌর তার সিনেমা জীবন শুরু করে ২০১৪ সালে "মারদানি" সিনেমায় মীরা চরিত্রে অভিনয় করে। তারপর সে "হামারি সিস্টার দিদি" তে খুশির ভূমিকা পালন করে।
২০১৭ সালে সে চন্দ্রনন্দিনী তে রাজকুমারী চারুমতির ভূমিকা পালন করে।বর্তমানে অবনীত সাব টিভির আলাদিন নাম তো সুনা হোগা তে রাজকুমারী জেসমিনের চরিত্রে অভিনয় করছে।
শিক্ষা
সে জলন্ধরের ডিএভি পাবলিক স্কুল থেকে ষষ্ঠ শ্রেণী পাস করে। বর্তমানে মুম্বাইতে অক্সফোর্ড পাবলিক স্কুল এ একাদশ শ্রেণীতে পড়ছে।
কর্মজীবন
কৌর তার কেরিয়ার শুরু করেছিলেন জি টিভির ডান্স শো ডান্স ইন্ডিয়া ডান্স লিল মাস্টার্স দিয়ে। সেমিফাইনালের আগেই তিনি বাদ পড়েন। তারপরে তিনি ডান্স কে সুপারস্টার এ অংশ নিয়েছিলেন, যেখানে তিনি "ডান্স চ্যালেঞ্জার্স" দলে যোগ দিয়েছিলেন। ২০১২ সালে লাইফ ওকের ম্যারি মা এর মাধ্যমে কৌর তার অভিনয়ের সূচনা করেছিলেন। যেখানে তিনি ঝিলমিলের ভূমিকায় অভিনয় করেছিলেন। তারপরে তাকে সাব টিভির ট্যারা হ্যায় পার তেরে মেরে হ্যায় তে দেখা গেছে। তারপরে তিনি কালার্স টিভির সেলিব্রিটি ডান্স আপাতবাস্তব টেলিভিশন অনুষ্ঠান ঝালক দিখলা জাতে অংশ নিয়েছিলেন। যেখানে তিনি দর্শিল সাফারির প্রতিযোগী ছিলেন। আগস্টে তিনি বাদ পড়েন। পরে কৌর লাইফ ওকের সাবিত্রীতে রাজকুমারী দময়ন্তির চরিত্রে অভিনয় করেছিলেন। ২০১৩ সালের আগস্টে কৌর জি টিভির এক মুঠঠি আসমানে পাখির চরিত্রে অভিনয় করেছিলেন।  তিনি জিকিউ-র নিউজ বুলেটিন দ্য সাপ্তাহিক র‌্যাপ উপস্থিত হয়েছিলেন। কৌর ক্লিনিক প্লাস, ম্যাগি এবং লাইফবয় হ্যান্ডওয়াশ সহ বিভিন্ন বিজ্ঞাপনে কাজ করেছেন।
২০১৪ সালে প্রদীপ সরকারের মারদানির মাধ্যমে বড়পর্দায় কাজ করেছিলেন কৌর।
২০১৪ সালের সেপ্টেম্বরে তিনি সনি পালের হামারি বেহেন দিদিতে খুশির ভূমিকায় অভিনয় করেছিলেন। ২০১৭ সালে কৌর চন্দ্র নন্দিনী তে চারুমতি চরিত্রে অভিনয় করেছিলেন। বর্তমানে তিনি সাব টিভির আলাদিন - নাম তোহ সুনা হোগা তে রাজকুমারী জেসমিনের ভূমিকায় অভিনয় করছেন।
এলিয়ট গোল্ড
এলিয়ট গোল্ড (Elliott Gould; জন্ম: এলিয়ট গোল্ডস্টাইন, ২৯ আগস্ট ১৯৩৮) হলেন একজন মার্কিন অভিনেতা। তিনি ১৯৬০-এর দশকে হলিউডের চলচ্চিত্রে অভিনয় শুরু করেন। হাস্যরসাত্মক চলচ্চিত্র বব অ্যান্ড ক্যারল অ্যান্ড টেড অ্যান্ড অ্যালিস (১৯৬৯)-এ তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। গোল্ড রবার্ট আল্টম্যানের ম্যাশ (১৯৭০), দ্য লং গুডবাই (১৯৭৩) ও ক্যালিফোর্নিয়া স্প্লিট (১৯৭৪) চলচ্চিত্রে শ্রেষ্ঠাংশে অভিনয়ের জন্য খ্যাতি অর্জন করেন।
তিনি ফ্রেন্ডস (১৯৯৪-২০০৪) ধারাবাহিকে জ্যাক গেলার চরিত্রে, ওশান্‌স ত্রয়ী চলচ্চিত্রে রুবেল তিশকভ এবং রে ডোনোভান (২০১৩-২০১৫) ধারাবাহিকে এজরা গোল্ডম্যান চরিত্রে অভিনয় করেন। তিনি ২০১৭ সালে টেলিভিশন ধারাবাহিক ডাউট পরিত্যক্ত হওয়ার পূর্ব পর্যন্ত প্রধান চরিত্রে অভিনয় করেন।
প্রারম্ভিক জীবন
গোল্ড ১৯৩৮ সালের ২৯শে আগস্ট নিউ ইয়র্ক সিটির ব্রুকলিনে জন্মগ্রহণ করেন। তার পিতা বার্নার্ড গোল্ডস্টাইন টেক্সটাইল ক্রেতা হিসেবে একটি গার্মেন্টস ব্যবসায়ের সাথে জড়িত ছিলেন। তার মাতা লুসিল (প্রদত্ত নাম: রাভের) বিউটি শপে কৃত্রিম ফুল বিক্রি করতেন। তার পরিবার ইহুদি ধর্মাবলম্বী। তার পিতামহ-মাতামহরা ইউক্রেন, পোল্যান্ড ও রাশিয়া থেকে মার্কিন যুক্তরাষ্ট্রে আসেন।   তিনি প্রফেশনা চিলড্রেন্‌স স্কুলে পড়াশোনা করেন।
ব্রডওয়ে মঞ্চ
গোল্ড ১৯৫০-এর দশকের শেষের দিকে ব্রডওয়ে মঞ্চে কাজ শুরু করেন। ব্রডওয়েতে তার প্রথম মঞ্চনাটক রাম্পল (১৯৫৭)। তিনি সফল গীতিনাট্য ইর্মা লা দুশ (১৯৬০-৬১) ও সে, ডার্লিং-এ ছোট চরিত্রে অভিনয় করেন। ১৯৬২ সালে তিনি আই ক্যান গেট ইট ফর ইউ হোলসেল-এ শ্রেষ্ঠাংশে অভিনয় করেন। এই নাটকের মঞ্চায়নে তিনি তার ভবিষ্যৎ স্ত্রী বারবারা স্ট্রাইস্যান্ডের সাথে পরিচিত হন। নাটকটি ৩০০ বার মঞ্চস্থ হয়। পরবর্তীতে তিনি ''ড্র্যাট! দ্য ক্যাট! (১৯৬৫) ও লিটল মার্ডারস'' (১৯৬৭) নাটকে বিশিষ্ট চরিত্রে অভিনয় করেন।
হাইপারলুপ
সীমানা|থাম্ব|হাইপারলুপ কনসেপ্ট আর্টটেসলা এবং স্পেসএক্স এর একটি যৌথ দল দ্বারা প্রকাশিত হাইপারলুপ হ'ল  যাত্রী এবং মালামাল পরিবহনের জন্য  প্রস্তাবিত  দ্রুতগতির পরিবহন ব্যবস্থা। হাইপারলুপ  মূলত বায়ুরোধী সিল করা টিউব বা টিউব সংযুক্ত সিস্টেম যার মধ্য দিয়ে ঘর্ষণ মুক্ত অবস্থায়  একটি পোড/ক্যাপসুল খুব  উচ্চ গতিতে মানুষ বা বস্তুকে এক স্থান থেকে অন্য স্থানে বহন করতে পারবে।
ইলন মাস্ক হাইপারলুপ সম্পর্কে তার ধারণার  প্রথম প্রকাশ করেন ২০১২ সালে, বায়ুরোধী টিউব এর মধ্যে নিম্নচাপে ঘর্ষণ মুক্ত অবস্থায় পোড/ক্যাপসুলকে লিনিয়ার ইন্ডাকশন মোটর ও কমপ্রেশর ব্যবহার করে খুব উচ্চগতিতে চালানোর প্রস্তাব দেন তিনি।
এছাড়া, আগস্ট ২০১৩ সালে, 'হাইপারলুপ আলফা' নামক একটি প্রস্তাব উত্থাপন করা হয়, এটি  লস অ্যাঞ্জেলেস থেকে সান ফ্রান্সিসকো বে এরিয়া পর্যন্ত প্রায় ৩৫০ মাইল দীর্ঘ  হাইপারলুপ প্রকল্প। হাইপারলুপ জেনেসিস পেপার অনুযায়ী এ ব্যবস্থায় ৩৫০ মাইল (৫৬০ কিলোমিটার)  দীর্ঘ রুটে যাত্রীসমেত মাত্র ৩৫ মিনিটের মধ্যে অতিক্রম করা যাবে। ঘণ্টায় ৭৬০মাইল বেগে ছুটে চলা এব্যবস্থা প্রচলিত রেল বা বিমান ভ্রমণের চেয়েও দ্রুত।
প্রস্তাবিত রুটের প্রাথমিক ব্যয় ধরা হয়েছে, শুধু মাত্র যাত্রীবাহী সংস্করণের জন্য প্রায় ৬ বিলিয়ন মার্কিন ডলার এবং কিছুটা বড় ব্যাসের যাত্রী ও যানবাহন পরিবহনের জন্য ৭.৫ বিলিয়ন মার্কিন ডলার।
ইতিহাস
থাম্ব|ইলন মাস্ক বায়ুরোধী টিউবের মধ্য দিয়ে ট্রেন বা অন্যান্য পরিবহন যাতায়তের সাধারণ ধারণা এক শতাব্দীরও বেশি পুরানো, যদিও বায়ুমণ্ডলীয় রেলপথ কখনও বাণিজ্যিক ভাবে সফল হয় নি।
ইলন মাস্ক প্রথম উল্লেখ করেছিলেন যে তিনি ক্যালিফোর্নিয়ার সান্তা মনিকার একটি পান্ডোডাইলি ইভেন্টে জুলাই ২০১২ সালে হাইপারলুপ নামে একটি "পরিবহণের পঞ্চম মোডের" ধারণার কথা ভাবছিলেন। পরিবহনের এই হাই-স্পিড মোডে নিম্নলিখিত বৈশিষ্ট্যগুলি থাকবে: আবহাওয়ার প্রতিরোধ ক্ষমতা, সংঘর্ষ মুক্ত, বিমানের গতির দ্বিগুণ, কম বিদ্যুতের খরচ এবং 24 ঘণ্টা অপারেশনের জন্য শক্তি সঞ্চয়। হাইপারলুপ নামটি বেছে নেওয়া হয়েছিল কারণ এটি লুপে যাবে। মাস্ক কল্পনা করে যে আরও উন্নত সংস্করণ হাইপারসোনিক গতিতে যেতে সক্ষম হবে। ২০১৩ সালের মে মাসে, মাস্ক হাইপারলুপকে "একটি কনকর্ড এবং একটি রেলগান এবং একটি এয়ার হকি টেবিলের মধ্যে ক্রস" এর সাথে তুলনা করেছিলেন।
২০১২ সালের শেষ থেকে অগস্ট ২০১৩পর্যন্ত, টেসলা এবং স্পেসএক্স উভয়েরই একদল প্রকৌশলী হাইপারলুপের মডেলিং এর কাজ করেছেন। টেসলা এবং স্পেসএক্স এর একটি ব্লগে প্রাথমিক সিস্টেম ডিজাইন প্রকাশিত হয়েছিল যা একটি হাইপারলুপ সিস্টেমের একটি সম্ভাব্য নকশা, ফাংশন, পাথওয়ে এবং ব্যয় বর্ণনা করে। আলফা নকশা অনুসারে, পোড গ্রেড ক্রসিংয়ের ঝুঁকি এড়াতে ধীরে ধীরে লিনিয়ার বৈদ্যুতিক মোটর ব্যবহার করে ক্রমান্বিত গতিতে ত্বরান্বিত হবে এবং গ্রেড ক্রসিংয়ের ঝুঁকিগুলি এড়ানোর জন্য স্থলভাগের উপরের নলগুলির মাধ্যমে মাটির উপরের নলগুলির মাধ্যমে এয়ার বিয়ারিংগুলিতে তাদের ট্র্যাকের ওপরে গ্লাইডটি গতিতে পারে। একটি আদর্শ হাইপারলুপ সিস্টেম গণ পরিবহনের বিদ্যমান মোডের চেয়ে আরও শক্তি-দক্ষ, শান্ত এবং স্বায়ত্তশাসিত হবে।
কার্যপদ্ধতি
থাম্ব|হাইপারলুপ
ঘর্ষণ এবং বায়ু প্রবাহ ব্যবস্থাপনায় অসুবিধা দ্বারা -তিহাসিকভাবে হাই-স্পিড রেলের উন্নয়ন বাধাগ্রস্থ হয়েছে, যানবাহন উচ্চ গতিতে পৌঁছালে উভয়ই যথেষ্ট হয়ে ওঠে। ভ্যাকট্রেন ধারণা তাত্ত্বিকভাবে খালি (বায়ুবিহীন) বা আংশিকভাবে সরিয়ে নেওয়া টিউবগুলিতে চৌম্বকীয়ভাবে উত্তোলন ট্রেন চালিয়ে এই প্রতিবন্ধকতাগুলি দূর করে, যা প্রতি ঘণ্টায় কয়েক হাজার মাইল গতিবেগের সম্ভাবনা রাখে। ম্যাগলেভের উচ্চ ব্যয় এবং বড় দূরত্বে শূন্যতা বজায় রাখতে অসুবিধা এই ধরনের সিস্টেমটিকে তৈরি হতে বাধা দিয়েছে। হাইপারলুপটি একটি ভ্যাকট্রিন সিস্টেমের সাথে সাদৃশ্যযুক্ত তবে প্রায় এক মিলিবার চাপে কাজ করে।থাম্ব|Hyperloop
প্রাথমিক নকশা ধারণা
হাইপারলুপ ধারণাটি আংশিক শূন্যতায় ( ইস্পাত) নলের মধ্য দিয়ে "ক্যাপসুল" প্রেরণে পরিচালিত।পরিবহনের এই  হাই-স্পিড মোডে নিম্নলিখিত বৈশিষ্ট্যগুলি থাকবে: আবহাওয়ার প্রতিরোধ ক্ষমতা, সংঘর্ষ মুক্ত, বিমানের গতির দ্বিগুণ, কম বিদ্যুতের খরচ এবং 24 ঘণ্টা অপারেশনের জন্য শক্তি সঞ্চয়। হাইপারলুপ নামটি বেছে নেওয়া হয়েছিল কারণ এটি লুপে যাবে। মাস্ক কল্পনা করে যে আরও উন্নত সংস্করণ হাইপারসোনিক গতিতে যেতে সক্ষম হবে। ২০১৩ সালের মে মাসে, ইলন মাস্ক হাইপারলুপকে "একটি কনকর্ড এবং একটি রেলগান এবং একটি এয়ার হকি টেবিলের মধ্যে ক্রস" এর সাথে তুলনা করেছিলেন।
যুক্তরাষ্ট্র
আগস্ট ২০১৩ সালে, 'হাইপারলুপ আলফা' নামক একটি প্রস্তাব উত্থাপন করা হয়,  এটি   লস অ্যাঞ্জেলেস থেকে সান ফ্রান্সিসকো বে এরিয়া পর্যন্ত প্রায় ৩৫০ মাইল দীর্ঘ  হাইপারলুপ প্রকল্প।হাইপারলুপ জেনেসিস পেপার  অনুযায়ী এ ব্যবস্থায়  ৩৫০ মাইল (৫৬০ কিলোমিটার)  দীর্ঘ রুটে   যাত্রীসমেত  মাত্র ৩৫ মিনিটের অতিক্রম করা যাবে।ঘণ্টায় ৭৬০মাইল বেগে ছুটে চলা এ ব্যবস্থা  প্রচলিত রেল বা বিমান ভ্রমণের চেয়েও দ্রুত।
প্রস্তাবিত রুটের প্রাথমিক ব্যয় ধরা হয়েছে, শুধু মাত্র যাত্রীবাহী সংস্করণের জন্য প্রায় ৬ বিলিয়ন মার্কিন ডলার  এবং কিছুটা বড় ব্যাসের যাত্রী ও যানবাহন পরিবহনের জন্য ৭.৫ বিলিয়ন মার্কিন ডলার।
ভারত
হাইপারলুপ ট্রান্সপোর্টেশন টেকনোলজি চেন্নাই ও বেঙ্গালুরুর মধ্যে প্রস্তাবিত রুটের জন্য ভারত সরকারের সাথে একটি চিঠি স্বাক্ষরের প্রক্রিয়াধীন রয়েছে। যদি পরিকল্পনা অনুযায়ী  চলে, তবে ৩৪৫ কি মি দূরত্ব ৩০ মিনিটের মধ্যেই অতিক্রম করা যাবে।
মঙ্গল
মাস্কের মতে, হাইপারলুপ মঙ্গল গ্রহে বেশ কার্যকরী হবে মঙ্গল গ্রহের বায়ুমণ্ডল সমুদ্রপৃষ্ঠে পৃথিবীর ঘনত্ব প্রায় ১%।  হাইপারলুপ ধারণাটি পৃথিবীতে কাজ করার জন্য, বায়ু প্রতিরোধের হ্রাস করতে নিম্ন-চাপ টিউবগুলি প্রয়োজন। তবে, যদি সেগুলি মঙ্গল গ্রহে নির্মিত হয় তবে কেবল একটি ট্র্যাক হলেই  একটি হাইপারলুপ তৈরি করা যাবে।
ভার্জিন হাইপারলুপ ওয়ান
ভার্জিন হাইপারলুপ ওয়ান (যা পূর্বে হাইপারলুপ ওয়ান এবং তার আগে হাইপারলুপ টেকনোলজিস নামে পরিচিত ছিল) ২০১৪ গঠিত এবং এটি ইঞ্জিনিয়ার, টেকনিশিয়ান, ওয়েল্ডার এবং মেশিনিস্ট সহ ২৮০  এরও অধিক সদস্যের  একটি দল।এটি ডিপি ওয়ার্ল্ড, শেরপা ক্যাপিটাল, ফর্মেশন ৮, ১৩৭ ভেঞ্চারস, ক্যাস্পিয়ান ভেঞ্চার ক্যাপিটাল, ফাস্ট ডিজিটাল, জিই ভেঞ্চারস, এবং এসএনসিএফ সহ বিনিয়োগকারীদের কাছ থেকে ১৬০ মিলিয়ন মার্কিন ডলারের বেশি মূলধন সংগ্রহ করেছে।
হাইপারলুপ পরিবহন প্রযুক্তি
হাইপারলুপ ট্রান্সপোর্টেশন টেকনোলজিস (এইচটিটি) বিশ্বব্যাপী 800 এরও বেশি প্রকৌশলী এবং পেশাদারদের সমন্বয়ে তৈরি, প্রথম হাইপারলুপ সংস্থা (2013 সালে প্রতিষ্ঠিত)।এদের কেউ কেউ খণ্ডকালীন সহযোগিতা করে; অন্যরা হ'ল ফুলটাইম কর্মচারী।কিছু সদস্য পুরো সময়ের বেতনভোগী কর্মচারী; অন্যরা বেতন এবং স্টক বিকল্পের বিনিময়ে কাজ করে।২০১২ সালে মাস্কের হাইপারলুপ ধারণার প্রস্তাব পাওয়ার পরে, জম্পস্টার্টার ইনক প্রতিষ্ঠানের প্রতিষ্ঠাতা ডার্ক আহলবোন তার জম্পস্টার্টার প্ল্যাটফর্মে একটি 'কল টু অ্যাকশন' রেখেছিলেন।
ডি জি ডব্লিউ হাইপারলুপ
ডিজিডাব্লিউহাইপারলুপ হ'ল একমাত্র ভারতীয় সংস্থা যা সারা দেশে হাইপারলুপ সিস্টেমটি কার্যকর করতে কাজ করে যাচ্ছে।২০১৫ সালে প্রতিষ্ঠিত, ডি জি ডাব্লিউ হাইপারলুপ হ'ল ডিনক্লিক্স গ্রাউন্ড ওয়ার্কস এর অংশ।এটি ভারতের ইন্দোর ভিত্তিক একটি ইঞ্জিনিয়ারিং সংস্থা।ডি জি ডব্লু হাইপারলুপের প্রাথমিক প্রস্তাবগুলিতে দিল্লি ও মুম্বইয়ের মধ্যে হাইপারলুপ ভিত্তিক করিডোর অন্তর্ভুক্ত যা দিল্লি মুম্বই হাইপারলুপ করিডোর (ডিএমএইচসি) নামে পরিচিত। হাইপারলুপ সম্পর্কিত গবেষণার জন্য সংস্থাটি অনেকগুলি সরকারী সংস্থা, বেসরকারী সংস্থাগুলি এবং প্রতিষ্ঠানের সাথে অংশীদারত্ব করেছে।
আরিভো
অ্যারিভো 2016 সালে, লস অ্যাঞ্জেলেসে প্রতিষ্ঠিত একটি আর্কিটেকচার এবং ইঞ্জিনিয়ারিং সংস্থা। "ব্যবহারের জন্য হাইপারলুপগুলি সস্তা এবং পরিচালনা করতে লাভজনক",  করার লক্ষ্যে এটি যাত্রা শুরু করে। নভেম্বর 2017 সালে প্রতিষ্ঠিত হয়। এটি ২০২১ সালের মধ্যে ম্যালেগ ট্রেন প্রযুক্তি ব্যবহার করে ডেনভার আন্তর্জাতিক বিমানবন্দরে অটোমোবাইলগুলির জন্য ২০০ মাইল (৩২০ কিমি / ঘণ্টা) লিঙ্ক তৈরির পরিকল্পনা প্রকাশ করেছিল। তবে,১৪ ই ডিসেম্বর ২০১৮ প্রযুক্তি নিউজ সাইট 'দ্য ভার্জ' জানিয়েছে যে, সিরিজ  'A' এর তহবিল সুরক্ষিত করতে না পারার কারণে অ্যারিভো বন্ধ হয়ে যাচ্ছে।
হারডট গ্লোবাল মবিলিটি
হার্ডট গ্লোবাল মোবিলিটি ২০১৬ সালে ডেলফটে প্রতিষ্ঠিত হয়েছিল, টিইউ ডেলফ্ট হাইপারলুপ দলের একটি, যারা স্পেসএক্স পড প্রতিযোগিতায় জয়ী হয়েছিল। ডাচ দলটি ডেলফ্টে হাইপারলুপ প্রযুক্তির জন্য একটি পূর্ণ-স্কেল টেস্টিং সেন্টার স্থাপন করছে।
হাইপার চেরিয়ট
হাইপার চ্যারিয়ট হ'ল যুক্তরাষ্ট্রের সান্তা মনিকাতে অবস্থিত একটি স্টার্টআপ সংস্থা।সংস্থাটি ২০১৭ সালে আত্নপ্রকাশ করে।
জিলিরস
জিলিরস,২০১৬ সালে ভ্যালেন্সিয়া (স্পেন) এ প্রতিষ্ঠিত হয়েছিল।নভেম্বর ২০১৬ সালে ড্যানিয়েল ওরিয়েন্ট (সিটিও), ডেভিড পিস্তনি (সিইও) এবং হুয়ান ভিসান (সিএমও), ইউনিভার্সিটিট পলিটিকানিকা ডি ভালানসিয়ার হাইপারলুপ ইউপিভি দলের প্রাক্তন নেতৃবৃন্দ দ্বারা এটি গঠিত হয়।দলটিকে স্পেসএক্সের হাইপারলুপ ডিজাইন উইকএন্ড এ "টপ ডিজাইন কনসেপ্ট" এবং "প্রোপালশন / কম্প্রেশন সাবসিস্টেম টেকনিক্যাল এক্সিলেন্স" দেওয়া হয়। সংস্থাটি নভেম্বর ২০১৭ সালে আন্তর্জাতিক এভারিস ফাউন্ডেশন পুরষ্কারে ভূষিত হয়।
হাইপার পোল্যান্ড
হাইপার পোল্যান্ড হ'ল একটি পোলিশ প্রতিষ্ঠান, যা একদল ওয়ার্সা ইউনিভার্সিটি অব টেকনোলজির ইঞ্জিনিয়ার দ্বারা পরিচালিত।হাইপার পোল্যান্ড ২০১৭ সালে প্রতিষ্ঠিত হয়।  ২০১৭ সালে হাইপার পোল্যান্ড বিশ্ববিদ্যালয় দল হিসাবে  তারা হাইপারলুপ মডেল তৈরি করেছিলেন যা ক্যালিফোর্নিয়ায় স্পেসএক্স পড প্রতিযোগিতা ২ তে অংশ নিয়েছিল।  মার্চ ২০১৮ এ, প্রতিষ্ঠানটি ইউরোপের  অন্যতম সেরা স্টার্টআপ হিসাবে স্বীকৃতি পায়।
প্রতিযোগিতা (হাইপারলুপ পড)
থাম্ব|হাইপারলুপ পড প্রতিযোগিতা ২০১৫-১৬ সালে শিক্ষার্থী এবং অ-শিক্ষার্থী দল হাইপারলুপ পড প্রতিযোগিতায় অংশ নিয়েছিল এবং তাদের মধ্যে কমপক্ষে ২২ জন স্পনসরড হাইপারলুপ টেস্ট ট্র্যাকের প্রতিযোগিতায় অংশ গ্রহণ করার জন্য হার্ডওয়্যার তৈরি করেছিলেন।
২০১৫ সালের জুনে স্পেসএক্স ঘোষণা করে, তারা হাইপারলুপ পড ডিজাইন প্রতিযোগিতা স্পনসর করবে এবং ২০১৬ সালে প্রতিযোগিতামূলক ইভেন্টের জন্য ক্যালিফোর্নিয়ার স্পেস এক্সের সদর দফতরের কাছে ১ মাইল দীর্ঘ (১.6 কিমি) সাবস্কেল টেস্ট ট্র্যাক তৈরি করা হয়।স্পেস এক্স পরবর্তীতে এক বিবৃতিতে জানায়, "স্পেসএক্স বা এলন মাস্ক উভয়ই কোনও হাইপারলুপ সংস্থার সাথে জড়িত নয়। আমরা নিজেরা বাণিজ্যিক হাইপারলুপ বিকাশ করছি না, তবে আমরা একটি কার্যকরী হাইপারলুপ প্রোটোটাইপের বিকাশকে ত্বরান্বিত করতে সহায়তা করতে আগ্রহী।"জুলাইয়ের মধ্যে ৭০০টিরও বেশি দল প্রাথমিক আবেদন জমা দিয়েছিল।ম্যাসাচুসেটস ইনস্টিটিউট অফ টেকনোলজির ইঞ্জিনিয়াররা এই প্রতিযোগিতার বিজয়ী হয়েছিলেন।
সমালোচনা
হাইপারলুপের ক্ষেত্রে যাত্রীদের অভিজ্ঞতা,দুর্ঘটনা ও জরুরী সুরক্ষা,নিরাপত্তা নিয়ে অনেকে সমালোচনা করেছেন। একটি রুদ্ধ  স্টিল টানেলের অভ্যন্তরে  সংকীর্ণ, বদ্ধ, জানালা বিহীন  ক্যাপসুলে চড়ার অভিজ্ঞতাকে -  অপ্রীতিকর এবং ভীতিজনক হিসেবে অভিহিত করেছেন অনেকে।এছাড়া  ভূমিকম্পের কারণে যদি নলটির আকৃতি পরিবর্তিত হয়,তবে দুর্ঘটনা ঘটার সম্ভাবনা রয়েছে। উচ্চ গতিতে গতি পথের সামান্য পরিবর্তন বড় সমস্যার সৃষ্টি করতে পারে।যান্ত্রিক গোলযোগ, দুর্ঘটনা এবং জরুরী সরিয়ে নেওয়ার মতো সমস্যা মোকাবেলা  ব্যবহারিক এবং যৌক্তিক প্রশ্ন রয়েছে। টিউব সিস্টেমে ডিজাইন প্রযুক্তিগুলির সমালোচনাও রয়েছে।দ্রুতগতির মেগলেভ ট্রেনের সাথে তুলনা করে অনেকে হাইপারলুপ কে অর্থের অপচয় হিসেবেও দেখছেন।
হাইপারলুপ সম্পর্কিত প্রকল্প সমূহ
থাম্ব|Interstate5|alt=|160x160পিক্সেল
আগস্ট ২০১৩ সালে, 'হাইপারলুপ আলফা' নামক একটি প্রস্তাব উত্থাপন করা হয়,  এটি   লস অ্যাঞ্জেলেস থেকে সান ফ্রান্সিসকো বে এরিয়া পর্যন্ত প্রায় ৩৫০ মাইল দীর্ঘ  হাইপারলুপ প্রকল্প।হাইপারলুপ জেনেসিস পেপার  অনুযায়ী এ ব্যবস্থায়  ৩৫০ মাইল (৫৬০ কিলোমিটার)  দীর্ঘ রুটে   যাত্রীসমেত  মাত্র ৩৫ মিনিটের অতিক্রম করা যাবে।ঘণ্টায় ৭৬০মাইল বেগে ছুটে চলা এ ব্যবস্থা  প্রচলিত রেল বা বিমান ভ্রমণের চেয়েও দ্রুত।
প্রস্তাবিত রুটের প্রাথমিক ব্যয় ধরা হয়েছে, শুধু মাত্র যাত্রীবাহী সংস্করণের জন্য প্রায় ৬ বিলিয়ন মার্কিন ডলার  এবং কিছুটা বড় ব্যাসের যাত্রী ও যানবাহন পরিবহনের জন্য ৭.৫ বিলিয়ন মার্কিন ডলার।
তানা হ্রদ
তানা হ্রদ নীল নদীর উৎস এবং ইথিওপিয়ার বৃহত্তম হ্রদ। উত্তর-পশ্চিম ইথিওপিয়ান উচ্চভূমিতে এটি অঞ্চলে অবস্থিত, এই হ্রদটি প্রায় ৮৮ কিলোমিটার দীর্ঘ এবং ৬৬ কিলোমিটার প্রস্থ, সর্বাধিক 15 মিটার গভীরতা এবং 1,788 মিটার উচ্চতা নিয়ে গঠিত এই হ্রদটি।
যেহেতু হ্রদটি নীল অঞ্চলে স্রোত হয় নিয়ন্ত্রণ ব্যবস্থা তৈরির পর থেকে হ্রদ স্তর নিয়ন্ত্রণ করা হয়। এটি ব্লু নীল জলপ্রপাত (তিস আব্বাই) এবং জলবিদ্যুৎ কেন্দ্রের প্রবাহকে নিয়ন্ত্রণ করে।
আলভারো মোরাতা
আলভারো বোর্হা মোরাতা মার্টিন (জন্ম ২৩ অক্টোবর ১৯৯২) একজন স্পেনীয় পেশাদার ফুটবলার যিনি আক্রমণভাগের খেলোয়াড় হিসেবে চেলসি থেকে ধারে আতলেতিকো মাদ্রিদে এবং স্পেন জাতীয় ফুটবল দলে খেলেন।
রাইন নদী
রাইন (ওলন্দাজ: Rijn, ফরাসি: Rhin, জার্মান:Rhein, ইতালীয়: Reno, লাতিন: Rhenus: ), ইউরোপের দীর্ঘতম ও সর্বাপেক্ষা গুরুত্বপূর্ণ নদীসমূহের মধ্যে অন্যতম। এর দৈর্ঘ্য ১,৩২০ কিমি (৮২০ মাইল)। প্রতিসেকেন্ডে গড়ে এর মধ্য দিয়ে ২,০০০ ঘন মিটার জল বয়ে যায়। নদীটির নাম এসেছে সেল্টিক ভাশার রেনোস (Renos) শব্দ থেকে, যার আক্ষরিক অর্থ যা প্রবাহিত হচ্ছে (এই শব্দটি আবার এসেছে প্রটো-ইন্দো-ইউরোপায়ন শব্দমূল রেই (rei = প্রবাহিত হওয়া, দৌড়ানো), যার থেকে ইংরেজি Run (দৌড়ানো) শব্দটিও এসেছে)।
রাইন ও দানিউব ছিল রোম সাম্রাজ্যের উত্তর সীমানা। তখন থেকেই রাইন নদীপথ হিসাবে গুরুত্বপূর্ণ ভূমিকা পালন করছে। এটি সামরিক প্রতিরক্ষা, এবং স্থানীয় ও আন্তর্জাতিক সীমানা নির্ধারণেও ভূমিকা রেখেছে। এর দুপাশ জুড়ে রয়েছে বহু দুর্গ, ও প্রাচীন প্রতিরক্ষা স্থাপনা।রাইন নদীর উৎস আল্পস পার্বত্য অঞ্চল। thumb|300px|[[Lorelei|Loreley]]
এমিলি দ্যকেন
এমিলি দ্যকেন (Émilie Dequenne; জন্ম: ২৯ আগস্ট ১৯৮১) হলেন একজন বেলজীয় অভিনেত্রী। তিনি তার প্রথম চলচ্চিত্র রসেত্তা (১৯৯৯)-এ অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল ল্য পাক্ত দে লুপ (২০০১), মারিয়ে মাই পা ত্রপ (২০০৩), লেকুইপিয়ে (আলো, ২০০৪), অ পেদ্রে লা রাইজোঁ (২০১২) এবং পা সঁ গ্যন্র (২০১৪)।
কর্মজীবন
২০১২ সালে তিনি অ পেদ্রে লা রাইজোঁ চলচ্চিত্রে অভিনয় করে শ্রেষ্ঠ অভিনেত্রী বিভাগে অঁ সার্তেঁ র‍্যগার পুরস্কার লাভ করেন। এছাড়া এই ছবিতে অভিনয়ের জন্য তিনি শ্রেষ্ঠ অভিনেত্রী বিভাগে মাগ্রিত পুরস্কার লাভ করেন এবং শ্রেষ্ঠ অভিনেত্রী বিভাগে স্যাটেলাইট পুরস্কারের মনোনয়ন লাভ করেন। পা সঁ গ্যন্র (২০১৪) চলচ্চিত্রে কাজের জন্য তিনি অপর একটি মাগ্রিত পুরস্কার লাভ করেন এবং শ্রেষ্ঠ অভিনেত্রী বিভাগে সেজার পুরস্কারের মনোনয়ন লাভ করেন।
লেসে-ফেয়ার
লেসে-ফেয়ার বা স্বেচ্ছায় বাণিজ্য (laissez-faire) এমন একটি অর্থনৈতিক ব্যবস্থা বা পরিবেশ যেখানে ব্যক্তি মানুষ বা ব্যক্তি মালিকানাধীন ব্যবসায় প্রতিষ্ঠানের মধ্যে কোনরূপ সরকারি হস্তক্ষেপ ব্যতিরেকে ব্যবসায়-বাণিজ্য ও বিনিময় চলে৤ রাষ্ট্রের এহেন দৃষ্টিভঙ্গীকে অবাধনীতি বলা হয়। এটি ফরাসী "লেসে ফেয়ার, লেসে আলের, লেসে পাসে" প্রবচনটির সংক্ষিপ্ত রূপ যার অর্থ "করতে দাও, যেতে দাও, পাশ কাটাতে দাও"। এরকম পরিবেশে কোন ব্যবসায়-বাণিজ্যের ওপর সরকার আরোপিত শুল্ক-কর, ভর্তুকি, কোটা ইত্যাদি কোনরূপ সরকারি প্রত্যক্ষ বা পরোক্ষ হস্তক্ষেপ থাকবে না৤  অষ্টাদশ শতাব্দীতে ফ্রান্সে ফিযিওক্র্যাটরা ব্যবসায়-বাণিজ্যের ওপর সরকারি নিয়ন্ত্রণ হ্রাসের দাবীতে এই লেসে-ফেয়ার তত্ত্বের প্রচার করে৤
সরকারী নিয়ন্ত্রণ ঊনবিংশ শতাব্দীর প্রথম ভাগে এবং মধ্য ভাগ থেকে এই শব্দটি মুক্ত বাজার অর্থনীতির সমার্থক শব্দ হিসেবে ব্যবহৃত হয়ে আসছে। ইংরেজি ভাষার জগতে এই শব্দের আবির্ভাব ১৭৭৪ সালে জর্জ হোয়াটলির লিখা "Principles of Trade" গ্রন্থে। এই শব্দটির সাধারণ অর্থ, ন্যূনতম সরকারি হস্তক্ষেপের কারণে যে ব্যবস্থায় ব্যক্তিগত প্রচেষ্টা এবং উৎপাদন ব্যবস্থার ব্যাপক স্বাধীনতা থাকে সেই ব্যবস্থাই সর্বোত্তম।
তথ্যসূত্র
[{অ্যাসিওরেনস ডাইজেস্ট}]
পুঁজি
পুঁজি বলতে দ্রব্য ও অর্থের এমন সমষ্টিকে বোঝায়, যার সাহায্যে ভবিষ্যতে আয় উপার্জন করা সম্ভব। সাধারণত, ভোগদ্রব্য ও নিত্যপ্রয়োজনীয় বা ব্যক্তিগত উপভোগের জন্য ব্যয় করা অর্থকে পুঁজি হিসেবে ধরা হয় না। অর্থাৎ কোন ব্যবসা প্রতিষ্ঠানের জমি, দালানকোঠা, যন্ত্রপাতি, গুদাম, কাঁচামাল, স্টক, বন্ড, ও ব্যাংক অ্যাকাউন্টের টাকা ইত্যাদি পুঁজি। কিন্তু বসবাসের ঘর, আসবাবপত্র, গাড়ি ও ব্যক্তিগত উপভোগে ব্যবহৃত অন্যান্য দ্রব্য বা অর্থ পুঁজি নয়।
হিসাববিজ্ঞানের সুক্ষ্মতর সংজ্ঞায় পুঁজি হল কোন নির্দিষ্ট সময়ে একজন ব্যক্তি বা একটি করপোরেশনের সেই সমস্ত সম্পত্তি, যেগুলি ঐ সম্পত্তি থেকে প্রাপ্ত আয়ের থেকে আলাদা। কোম্পানিদের তাই নির্দিষ্ট সময়ে সম্পদের জন্য আলাদা একটি ব্যালেন্স শীট এবং আয়ের ধারা প্রদর্শনকারী আরেকটি ভিন্ন অ্যাকাউন্ট থাকে।
পুঁজির প্রকারভেদ
পুঁজি স্থির ও আবর্তনশীল এই দুই ধরনের হয়। যে সমস্ত জিনিস বারবার উৎপাদনের কাজে ব্যবহৃত হয়, যেমন জমি, দালানকোঠা, যন্ত্রপাতি, ইত্যাদি, তাদেরকে স্থির পুঁজি বলে। আর যেসমস্ত জিনিস বারবার উৎপাদনের ব্যবহার করা যায় না, যেমন কাঁচামাল, জ্বালানি, শ্রমিকদের বেতনের অর্থ, ইত্যাদি, তাদেরকে আবর্তনশীল পুঁজি বলে।
আবার পুঁজিকে তরল ও জমাট--- এই দুই ভাগেও ভাগ করা যায়। যেসমস্ত সম্পদ খুব সহজেই নগদ টাকায় রূপান্তরিত করে নেয়া যায়, তাদেরকে তরল পুঁজি বলে, যেমন --- সমাপ্ত পণ্য, স্টক, বন্ড, ইত্যাদি। অন্যদিকে দালানকোঠা, যন্ত্রপাতি, ইত্যাদি যেসব সম্পদ সহজেই নগদ টাকায় রূপান্তর করে নেওয়া যায় না, তাদেরকে জমাট পুঁজি বলে।
যোগান ও চাহিদা
অর্থনীতির ভাষায় চাহিদা এবং যোগান বলতে কোন একটি পণ্যের বা সেবার ক্রেতা ও বিক্রেতার মধ্যে বিদ্যমান বাজার সম্পর্ক বোঝায়। বাজারে কোন পণ্যের দাম এবং সরবরাহ কী-রূপ হবে তা চাহিদা ও যোগানের মধ্যে বিরাজমান সম্পর্ক দ্বারাই নির্ধারিত হয়। ব্যষ্টিক অর্থনীতির ক্ষেত্রে এটি একটি মৌলিক সম্পর্ক এবং বিভিন্ন অর্থনৈতিক অবস্থার ব্যাখ্যার পাশাপাশি নতুন নতুন তত্ত্ব তৈরির ক্ষেত্রেও এটি প্রায় সর্বদা ব্যবহৃত হয়। আন্টোনিও অগাস্টিন কর্নো এটি সর্বপ্রথম বর্ণনা করেন এবং আলফ্রেড মার্শাল এটিকে জনপ্রিয় করে তোলেন। এই মডেল এর মতে একটি মুক্ত প্রতিযোগিতামুলক বাজারে পণ্যের প্রকৃত বিক্রয় মূল্যই ভোক্তার চাহিদা এবং বিক্রেতার সরবরাহের মধ্যে সামঞ্জস্য বিধান করে এবং একটি সাম্যাবস্থা প্রতিষ্ঠা করে।
ইতিহাস
“জাতিসতক সম্পদ” বইটিতে স্মিথ ধরে নিয়েছিলেন যে সরবরাহ মূল্য সর্বদা স্থির থাকবে এবং দাম কমলে বা বাড়লে চাহিদা বাড়বে বা কমবে। রিকার্ডো তার ধারণাগুলো প্রকাশ করার সময় এই অনুমানগুলোর উপর আর অধিক জোর দিয়েছিলেন। ১৮৩৮ সালে সম্পদের গাণিতিক বিধিমালা সংক্রান্ত গবেষণা প্রবন্ধে তিনি চাহিদা ও যোগানের মধ্যে একটি গাণিতিক সম্পর্ক দাঁড় করান।
উনিশ শতকের শেষদিকে প্রান্তিক(marginalist) চিন্তাধারার সূচনা ঘটে। স্ট্যনলি জেভন্স, কার্ল মেঞ্জার ও লিও ওয়াল্রস এই বিষয়টির সূচনা করেন। মূল ধারণাটি ছিলো এই যে, মূল্য নির্ধারিত হয় সর্বাধিক মূল্য দ্বারা,আর এটাই প্রান্তিক মূল্য। অ্যাডাম স্মিথ যে ধারণা করেছিলেন যে মূল্য নির্ধারিত হয় সরবরাহ মূল্য থেকে, তার থেকে এটা ছিল অনেকদূর সরে আসা।
১৮৯০ সালে আলফ্রেড মার্শাল রচিত “অর্থনীতির কার্যকারণ” গ্রন্থটিতে এই ধারণাটি আরো উন্নতি লাভ করে। লিও ওয়াল্রস এর সাথে মার্শালও একটি সাম্যাবস্থার খোঁজ করতে থাকেন যেখানে চাহিদা ও যোগান রেখা দুটি মিলিত হবে। তারা বাজারের ওপর এদের প্রভাবও বোঝার চেষ্টা করলেন। উনিশ শতকের শেষ থেকেই চাহিদা ও যোগানের এই সম্পর্কগুলো মোটামুটি অপরিবর্তিত রয়েছে। আর অধিকাংশ গবেষণায় হয়েছে এদের ব্যতিক্রমগুলোকে পর্যালোচনা করা নিয়ে।
Marktgleichgewicht ດຸນຍະພາບທາງເສດຖະກິດ Rinkos pusiausvyra Marktwerking Równowaga rynkowa
স্বপ্না বর্মণ
স্বপ্না বর্মণ (জন্ম ২৯ অক্টোবর ১৯৯৬) একজন ভারতীয় অ্যাথলেট। তিনি হেপটাথেলন ইভেন্টে অংশগ্রহণ করেন। ২০১৭ সালে, এশীয় অ্যাথলেটিক্স চ্যাম্পিয়নশিপে, হেপটাথেলন ইভেন্টে তিনি প্রথম স্থান লাভ করেন। ২০১৮ সালে, জাকার্তা, এশিয়ান গেমসে হেপটাথেলন ইভেন্টে স্বর্ণ পদক জিতেছেন।
প্রাথমিক জীবন
১৯৯৬ সালে, পশ্চিমবঙ্গের জলপাইগুড়িতে রাজবংশী পরিবারে স্বপ্না জন্মগ্রহণ করেন। তার মা বাসনা বর্মণ একটি চা এস্টেটে কাজ করেন এবং তার পিতা, পঞ্চানন বর্মণ, একজন রিক্সা চালক ছিলেন এবং ২০১৩ সালে পক্ষাঘাতে পড়ার পর তিনি বিছানায়। ছোটোবেলা থেকেই অনটনের সংসারে বড় হতে হয়েছে। সঠিক এবং পরিমান মতন খাদ্য তিনি পাননি। তার প্রতিটি পায়ে ছয়টি আঙ্গুল আছে এবং তার অস্বাভাবিক পায়ের জন্য তার পায়ে ব্যথা হত কারণ তিনি অতিরিক্ত চওড়া জুতো কেনার ক্ষমতা তার ছিল না। স্বপ্না তার পুরস্কারের অর্থ দিয়ে পারিবারিক খরচা চালাতেন এবং তার পরিবারকে নিয়ে একটি কংক্রিট দেয়াল ছাড়া বাড়ীতে বাস করেন। ২০১২ সালে তিনি অ্যাথলেটিকসে সাফল্যের স্বীকৃতি স্বরূপ ১৫০,০০০ টাকা বৃত্তি পান।
ক্যারিয়ার
২০১৪ এশিয়ান গেমসে পাঁচ নম্বরে শেষ করেছিলেন। ২০১৭ সালে, এশিয়ান অ্যাথলেটিক্স চ্যাম্পিয়নশিপের চূড়ান্ত মহিলাদের হেপটলথন ইভেন্টের ৮০০ মিটারে, তিনি পড়ে যান এবং অচেতন হয়ে পড়েন, তার অসীম চেষ্টার ফল সরূপ তিনিই স্বর্ণ পদক লাভ করেন। পরে, সে বছরে, তিনি ভুবনেশ্বরে এশিয়ান ট্র্যাক এন্ড ফিল্ড মিটে স্বর্ণ পদক জিতে নেন এবং রাজ্য মিটে হাইজাম্পের রেকর্ড তারই ঝুলিতে। ২০১৮, জাকার্তা এশিয়ান গেমসে, মহিলাদের হেপটলথন ইভেন্টে স্বর্ণ পদক জিতে যেন তিনি তার স্বপ্নের অনেকটা পূরণ করতে পারলেন।
তিনি বর্তমানে কলকাতার স্পোর্টস অথরিটি অফ ইন্ডিয়া ক্যাম্পাসে প্রশিক্ষণ করেন।
সাফল্য
এশিয়ান অ্যাথলেটিক্স চ্যাম্পিয়নশিপস ফেডারেশন কাপ এশিয়ান গেমস
বহিঃসংযোগ
https://www.iaaf.org/athletes/india/swapna-barman-287791
কোয়ার্ক
কোয়ার্ক হলো (kwɔːrk, kwɑːrk) একটি প্রাথমিক কণা এবং বস্তুরল একটি মৌলিক উপাদান। কোয়ার্কগুলি হ্যাড্রন নামে যৌগিক কণা গঠন করে, যার মধ্যে সবচেয়ে স্থিতিশীল কণাগুলো হলো প্রোটন এবং নিউট্রন যা পরমাণুর নিউক্লিয়াসের উপাদান। আয়নিক বন্ধন নামে পরিচিত একটি ঘটনার কারণে কোয়ার্ক সরাসরি পর্যবেক্ষণ করা বা বিচ্ছিন্নভাবে পাওয়া যায় না। এদের হ্যাড্রনগুলির মধ্যেই পাওয়া যেতে পারে, যার মধ্যে রয়েছে ব্যারিয়ন (যেমন প্রোটন এবং নিউট্রন) এবং মেসন। এই কারণে, কোয়ার্কের সম্পর্কে যা কিছু জানা গেছে তা হ্যাড্রনের পর্যবেক্ষণ থেকে নেওয়া হয়েছে।
কোয়ার্কের তড়িৎ আধান, ভর, রঙ আধান, এবং স্পিন সহ বিভিন্ন অন্তর্নিহিত বৈশিষ্ট্য আছে। এরা কণা পদার্থবিজ্ঞানের প্রমিত মডেলের একমাত্র মৌলিক কণা যা মৌলিক বল (তড়িচ্চুম্বকীয় বল, মহাকর্ষ বল, সবল নিউক্লিয় বল এবং দুর্বল নিউক্লিয় বল) নামে পরিচিত চারটি মৌলিক মিথস্ক্রিয়ার অভিজ্ঞতা লাভ করে, সেইসাথে একমাত্র পরিচিত কণা যার তড়িৎ আধান কোন প্রাথমিক আধানের পূর্ণসাংখ্যিক গুণিতক নয়।
কোয়ার্ক হলো একপ্রকার মৌলিক কণিকা। এরা হ্যাড্রনের গঠন উপাদান। মুরে জেল-ম্যান এদের নাম দেন কোয়ার্ক। নামটি জেমস জয়েস এর ফিনেগান্স ওয়েক উপন্যাসের একটি হেঁয়ালিপূর্ণ উক্তি: "মাস্টার মার্কের তিনটি কোয়ার্ক!" থেকে নেয়া হয়েছে।
কোয়ার্ক এর ছয়টি ফ্লেভার আছে: আপ, ডাউন, চার্ম, স্ট্রেঞ্জ, টপ ও বটম। এই প্রতিটি ফ্লেভারের আছে তিনটি করে বর্ণ: লাল, সবুজ ও নীল। কোয়ার্কের তড়িতাধান ভগ্নাংশ (প্রোটন বা পদার্থবিজ্ঞানের ইলেক্ট্রন তুলনায়) পরিমাণ হয়ে থাকে।
প্রোটন এবং নিউট্রন হলো হ্যাড্রনের উদাহরণ। ১টি প্রোটন প্রকৃতপক্ষে ২টি আপ ও ১টি ডাউন কোয়ার্ক নিয়ে গঠিত। আর ১টি নিউট্রন ২টি ডাউন এবং ১টি আপ কোয়ার্কের সমন্বয়ে গঠিত।
আপ ও ডাউন কোয়ার্কের চার্জ বা তড়িতাধান নিম্নরূপে বের করা যায়: (প্রোটনের চার্জকে একক ধরে)
সমীকরণ ১ : ২ আপ চার্জ + ১ ডাউন চার্জ = ১ প্রোটন চার্জ = ১ সমীকরণ ২ : ১ আপ চার্জ + ২ ডাউন চার্জ = ১ নিউট্রন চার্জ = ০
সমীকরণ (১) ও (২) থেকে পাই, ১ ডাউন চার্জ = -১/৩ এবং ১ আপ চার্জ = ২/৩।
আপ ও ডাউন ছাড়াও অন্য ফ্লেভারের কোয়ার্ক দিয়ে কণা গঠন করা সম্ভব, কিন্তু এদের ভর অপেক্ষাকৃত বেশি বলে, সৃষ্ট কণাগুলি স্বল্পস্থায়ী হয়ে থাকে। কিছু সময় পরই, এই ভারী কণাগুলি প্রোটন বা নিউট্রনে বিভাজিত হয়ে পড়ে।
ইতিহাস
right|thumb|upright|২০০৭ সালে টেড সম্মলনে মারি গেল-মান ১৯৬৪ সালে, পদার্থবিদ মারি গেল-মান ও জর্জ উইগ প্রথম কোয়ার্ক মডেল উপস্থাপন করেন  ।
দামোদর গণেশ বাপাত
দামোদর গণেশ বাপাত একজন ভারতীয় সমাজসেবক ছিলেন। তিনি কুষ্ঠরোগীদের সেবাদানের জন্য পরিচিত। তিনি ছত্তিসগড়ের জাঞ্জগির–চম্পা জেলায় ভারতীয় কুষ্ঠ নিবারক সংঘে কুষ্ঠরোগগ্রস্ত ব্যক্তিদের সেবায় নিয়োজিত ছিলেন। এছাড়া তিনি জসপুরে বানভাসি আশ্রমেও কাজ করেছেন। ২০১৮ সালে ভারত সরকার তাকে পদ্মশ্রী পুরস্কারে ভূষিত করে।  দামোদর গণেশ বাপাত ৮৪ বছর বয়সে ২০১৯ সালের ১৭ আগস্ট মৃত্যুবরণ করেন।
দ্য ক্রনিকলস্ অব নার্নিয়া
দ্য ক্রনিকলস্ অব নার্নিয়া সি. এস. লিউইস রচিত কল্প-উপন্যাস। এটিকে শিশুতোষ উপন্যাস হিসেবেও বিবেচনা করা হয় যা এর রচয়িতার সেরা সাহিত্যকর্ম হিসেবে বিবেচিত এবং ৪৭টি ভাষায় এর ১ কোটিরও বেশি বই বিক্রি হয়েছে। এর লেখক সি. এস. লিউইস, অলঙ্করন করেছেন পউলিন বেইনিস এবং ১৯৫০ ও ১৯৫৬ সালের মধ্যবর্তী সময়ে এই ধারার উপন্যাসগুলো শুধুমাত্র লন্ডনে প্রকাশিত হয়েছিল। বিভিন্ন উৎস থেকে অনুপ্রাণিত হয়ে ধারাটি রচনা করা হয়েছে। এর অনেকগুলো চরিত্র রোমান এবং গ্রীক পূরাণের পাশাপাশি ব্রিটিশ ও আইরিশ রুপকথা থেকে নেওয়া।
নাম
"নার্নিয়া" নামটি এসেছে ইতালির নারনি নামক একটি জায়গার নাম থেকে যেটিকে ল্যাটিন ভাষায় লেখা হয় নার্নিয়া রুপে।
প্রকাশনার ইতিহাস
১৯৫০ সাল থেকে দ্য ক্রনিকলস্ অব নার্নিয়া'র ৭টি বই ক্রমাগতভাবে প্রকাশিত হতে থাকে, যার ১ কোটি সংস্করণ ৪৭টি ভাষায় বিক্রি হয়। এটি ব্রেইল সংস্করণেও প্রকাশিত হয়েছে। এই ধারার প্রথম পাঁচটি বই যুক্তরাজ্যে জিওফ্রি ব্লিস এর মাধ্যমে প্রকাশিত হয়। এটির প্রথম বই দ্য লায়ন, দ্য উইচ অ্যান্ড দ্য ওয়াড্রোব প্রথমবার শুধুমাত্র লন্ডনে ১৯৫০ সালের ১৬ই অক্টোবর প্রকাশিত হয়েছিল। যদিও এরই মধ্যে প্রিন্স ক্যাসপিয়ান, দ্য ভয়াজ অব দ্য ডন ট্রেডার এবং দ্য হর্স এন্ড হিজ বয় লেখা সম্পন্ন হয়ে গিয়েছিল কিন্তু বইগুলো তখনও প্রকাশ করা হয়নি।এগুলো পরে ১৯৫১ সাল-১৯৫৪ সাল পর্যন্ত প্রতি বছর একটি করে (দ্য সিলভার চেয়ার-সহ) ধারাবাহিকভাবে প্রকাশ করা হয়। শেষের দুইটি বই (দ্য ম্যাজিশিয়ান'স ন্যাপিউ ও দ্য লাস্ট ব্যাটল) যথাক্রমে ১৯৫৫ ও ১৯৫৬ সালে যুক্তরাজ্যে বোডলি হেড কর্তৃক প্রকাশিত হয়।  যুক্তরাষ্ট্রে প্রথমে এর প্রকাশনা স্বত্ত্বের অধিকারী ছিল ম্যাকমিলান পাবলিশার্স এবং পরে হার্পার কলিনস।
বই
দ্য ক্রনিকলস অব নার্নিয়া ধারার '' সাতটি বইয়ের বর্ণনা তাদের প্রকাশনাকাল অনুযায়ী ধারাবাহিকভাবে দেওয়া হল:
দ্য লায়ন, দ্য উইচ এন্ড দ্য ওয়াড্রোব (১৯৫০)
''দ্য লায়ন, দ্য উইচ এন্ড দ্য ওয়াড্রোব'' বইটি লেখা সম্পন্ন হয় ১৯৪৯ সালের মার্চের শেষদিকে। এবং জিওফ্রি ব্লেস কর্তৃক যুক্তরাজ্যে ১৬ই অক্টোবর ১৯৫০ সালে প্রকাশিত হয়। বইটিতে চার ভাই- বোন পিটার পেভেনসি, সুজান পেভেনসি, এডমন্ড পেভেনসি ও লুচি পেভেনসির কথা বলা হয়েছে যারা খুবই সাধারণ প্রকৃতির। ১৯৪০ সালে দ্বিতীয় বিশ্বযুদ্ধের সময় তারা লন্ডন থেকে পালাতে বাধ্য হয় এবং প্রফেসর ডিগোরি কাইর্কির বাড়িতে আশ্রয় নেয় যেখানে তারা একটি আলমারি খুঁজে পায় যার ভেতর দিয়ে "নার্নিয়া" নামক জাদুর দেশে যাওয়া যায়। পেভেনসি ভাইবোনেরা সেখানে আসলান নামের এক কথা বলা সিংহকে "হোয়াইট উইচ" নামক ভয়ঙ্কর জাদুকরী থেকে নার্নিয়াকে রক্ষা করার জন্য সাহায্য করে। চার ভাইবোন ও আসলান হোয়াইট উইচের বিরুদ্ধে যুদ্ধে জয়ী হয় এবং আসলান তাদের সবাইকে নার্নিয়ার নতুন রাজা ও রানী ঘোষণা করে। তারা সকলে নার্নিয়া শাসনের মাধ্যমে সেখানে নতুন যুগের সূচনা করে। বহু বছর নার্নিয়া শাসন করার পর তারা তাদের আসল জগতের কথা ভুলে যায় এবং একদিন শিকার করার উদ্দেশ্যে বের হলে তারা যে পথে প্রথমবার নার্নিয়ায় এসেছিল সেখানে এসে পৌঁছায় এবং কৌতুলবশত ঐ পথ দিয়ে চলতে চলতে আলমারি থেকে বের হয়ে যায় এবং বাস্তব জগতে পূর্বের শিশু অবস্থায় ফিরে আসে।
দ্য ভয়েজ অব দ্য ডন ট্রেডার (১৯৫২)
এই বইটি রচনা করা হয় ১৯৫০ সালের জানুয়ারি ও ফেব্রুয়ারি মাসের মাঝামাঝি সময়ে<ref name="S. Lewis 2002, p. 310">Green & Hooper, 2002, p. 310. এবং প্রকাশিত হয় ১৯৫২ সালের ১৫ সেপ্টেম্বরে। দ্য ভয়েজ অব দ্য ডন ট্রেডার-এ এইবার শুধুমাত্র এডমন্ড ও লুচি পেভেনসি তাদের চাচাত ভাই ইউস্টাচ স্কার্বকে সাথে নিয়ে নার্নিয়ায় যায়। সেখানে আবার তারা ক্যাস্পিয়ানের সাথে মিলিত হয় এবং মিরাজের শাসনামলে নিখোঁজ হওয়া সাতজন লর্ডকে খুঁজতে তার সমুদ্র যাত্রার সঙ্গী হয়। বহু বিপদ ও অনেক আশ্চর্যজনক জিনিসের মুখোমুখি হওয়ার পর তাদের এই যাত্রা পৃথিবীর শেষ প্রান্তে আসলানের দেশে পৌঁছানোর মাধ্যমে সমাপ্ত হয়।
দ্য সিলভার চেয়ার (১৯৫৩)
এটি লেখা শেষ হয় ১৯৫১ সালের মার্চের শুরুতে এবং প্রকাশিত হয় ৭ই সেপ্টম্বর ১৯৫৩ সালে। ''দ্য সিলভার চেয়ার দ্য ক্রনিকলস্ অব নার্নিয়া'' ধারার প্রথম বই যেখানে পেভিনসি ভাই-বোনরা নেই বরং এটি রচনা করা ইউস্টাচকে কেন্দ্র করে। ক্যাস্পিয়ান ও পেভিনসিদের সাথে ইউস্টাচের সমুদ্র যাত্রার কয়েক মাস পর আসলান তাকে ও তার সহপাঠী জিল পুলকে পুনরায় নার্নিয়ায় ডেকে পাঠায়। তাদেরকে বলা হয় প্রিন্স ক্যাস্পিয়ানের পুত্র রিলিয়ানকে খুঁজে বের করতে, যে দশ বছর আগে তার মায়ের মৃত্যুর প্রতিশোধ নিতে গিয়ে নিখোঁজ হয়। নার্নিয়ায় ৫০ বছর পার হয়ে যায়। ক্যস্পিয়ান, যে একজন যুবক ছিল সে এখন বৃদ্ধ কিন্তু ইউস্টাচ আগের মত শিশুই থেকে যায়। পাডেলগ্লামের সহযোগীতায় রিলিয়ানকে উদ্ধারে ইউস্টাচ ও জিল অনেক ধোঁকা ও বিপদের মুখোমুখি হয়।
দ্য হর্স অ্যান্ড হিজ বয়(১৯৫৪)
বইটি লেখা শুরু হয় ১৯৫০ সালের মার্চে ও শেষ হয় জুলাইয়ে।<ref name="S. Lewis 2002, p. 310"/> ''দ্য হর্স এন্ড হিজ বয়'' প্রকাশিত হয় ১৯৫৪ সালের ৬ সেপ্টেম্বর। নার্নিয়ায় পেভেনসি ভাইবোনদের শাসনমলে এই গল্পের সূত্রপাত। গল্পের নায়ক শাস্তা নামের এক তরুন যুবক ও ব্রি নামে তার কথা বলা ঘোড়া, যারা কালোরমেন নামক একদেশে আবদ্ধ। ঘটনাক্রমে তারা তাদের মুক্তির জন্য নার্নিয়া আসার পরিকল্পনা করে। পথে তাদের সাথে সাক্ষাত ঘটে আরাবিস নামের এক তরুনী ও তার কথা বলা ঘোড়া হুইন এর সাথে। তারাও নার্নিয়ার দিকে পালিয়ে আসছিল। পরে তারা কালোরমেনের রাজকুমার রাবাদাস এর অন্যায়ভাবে আর্চিনল্যান্ড জয়ের পরিকল্পনা নস্যাত্‍ করে।
দ্য ম্যাজিশিয়া'ন ন্যাপিউ(১৯৫৫)
এটি লেখা শেষ হয় ১৯৫৪ সালের ফেব্রুয়ারি মাসে এবং বোডলি হেড কর্তৃক ২রা মে ১৯৫৫ সালে লন্ডনে প্রকাশিত হয়। দ্য ম্যাজিশিয়ান'স ন্যাপিউ বই পাঠকদের নার্নিয়ার ইতিহাসের মূলে নিয়ে যায় এবং এর মাধ্যমে জানা যায় আসলান কীভাবে জাদুর এই জগত তৈরী করেছিল এবং কীভাবে এখানে প্রথমবার অপশক্তি প্রবেশ করে। ডিগোরি কাইর্কি এবং তার বন্ধু পলি প্লামার ডিগোরির চাচার তৈরী জাদুর আংটির মাধ্যমে ঘটনাক্রমে একটি নতুন জগতে গিয়ে পৌঁছায়। চার্ন নামক এই ধ্বংস হতে বসা জগতটির রানি জেডিসকে তারা জাগিয়ে তোলে এবং তারা নার্নিয়া জগত সৃষ্টির সাক্ষী হয় (যেখানে পরে জেডিস হোয়াইট উইচে রুপান্তরিত হয়)। এই উপন্যাসে নার্নিয়া সম্পর্কে বহু পুরনো প্রশ্নের উত্তর পাওয়া যায় । ১৯০০ সাল থেকে এর গল্পের সূত্রপাত, ডিগোরির বয়স যখন মাত্র বারো বছর। ''দ্য লায়ন, দ্য উইচ এন্ড দ্য ওয়াড্রোব'' বইয়ে এর ৪০ বছর পর সে পেভেনসি ভাইবোনদের যখন আশ্রয় দেয় তখন সে একজন মধ্যবয়সী প্রফেসর।
দ্য লাস্ট ব্যাটল (১৯৫৬)
লেখা শেষ হয় ১৯৫৩ সালের মার্চে এবং প্রকাশিত হয় ৪ সেপ্টম্বর ১৯৫৬ সালে। ''দ্য লাস্ট ব্যাটল'' বইয়ে নার্নিয়ার ধ্বংস হয়ে যাওয়ার কাহিনি বর্নিত হয়েছে। জিল এবং ইউস্টাচ নার্নিয়ায় ফেরত আসে একে শিপ্ট নামের এক হনুমানের হাত থেকে বাঁচাতে যে একটি গাঁধাকে আসলান সাজিয়ে নার্নিয়ানদের ধোঁকা দিচ্ছিল। এর মাধ্যমে সে কেলোরমেন ও রাজা তিরিয়ান এর মধ্যে বিশৃঙ্খলা বাঁধায় যা আসলান কর্তৃক আসল নার্নিয়ার প্রদর্শন ও নার্নিয়াকে এর শেষ পরিনতির দিকে নিয়ে যায়।
প্রকাশনার ক্রম
যুক্তরাষ্ট্রে এই ধারার ভক্তরা প্রায়ই সেখানে এর ভুল প্রকাশনার ক্রম নিয়ে তাদের মতামত প্রকাশ করেন। যুক্তরাষ্ট্রে এই ধারার প্রথম উপন্যাস দ্য লায়ন, দ্য উইচ অ্যান্ড দ্য ওয়াড্রোব প্রকাশিত হওয়ার আগেই দ্য ম্যাজিশিয়ান'স ন্যাপিউ ও দ্য সিলভার চেয়ার প্রকাশ করা হয় আর বিতর্কের সূত্রপাত এখান থেকেই। যে ক্রমানুসারে উপন্যাসগুলো পড়া উচিত ছিল তার আগেই এই দুই উপন্যাস প্রকাশ করায় তারা মূলত প্রধান গল্প থেকে বিচ্ছিন্ন হয়ে পড়ে। যদিও এই ধারার অন্য পাঁচটি উপন্যাসের প্রকাশনা নিয়ে কোন বিতর্ক তৈরী হয়নি।
আসলান
পাঠকের সাথে আসলানের পরিচয় ঘটে দ্য ক্রনিকলস অব নার্নিয়া ধারার প্রথম উপন্যাস ''দ্য লায়ন, দ্য উইচ এন্ড দ্য ওয়াড্রোব'' এর মাধ্যমে। এই ধারায় তার ভূমিকা অন্যান্য উপন্যাসের মাধ্যমে উৎকর্ষ লাভ করে। সে-ই একমাত্র চরিত্র যার উপস্থিতি সাতটি বইয়ের সবগুলোতে রয়েছে। আসলান হলো কথা বলা সিংহ, শিকারিদের রাজা এবং সমুদ্রের সম্রাটের পুত্র। নার্নিয়ায় ভ্রমণকারী মানবশিশুদের পথপ্রদর্শনের পাশাপাশি সে নার্নিয়ার অবিভাবক ও রক্ষক।